Deividas Labanavičius

Deividas Labanavičius (1984 m. rugsėjo 18 d. Panevėžyje) – Panevėžio ir Lietuvos politikas.

 Biografija 

1992–2004 m. mokėsi Panevėžio „Šaltinio“ vidurinėje mokykloje. 2008 m. KTU Panevėžio institute įgijo tarptautinio verslo bakalauro laipsnį, 2010 m. – įmonių valdymo magistro laipsnį.

2008–2016 m. dirbo AB „SEB banko“ administratoriumi. 

2016–2017 m. dirbo Panevėžio miesto savivaldybės mero patarėju. 2017–2019 m. buvo Seimo narių Ramūno Karbauskio ir Juozo Rimkaus padėjėjas-sekretorius. 2019–2020 m. – Panevėžio mero pavaduotojas.Vicemeras Deividas Labanavičius: augu kartu su Panevėžio miestu sekunde.lt

2015 m. prisijungė prie Lietuvos valstiečių ir žaliųjų sąjungos. Nuo 2017 m. – LVŽS Panevėžio miesto skyriaus pirmininkas.
Su šia partija išrinktas 2020–2024 m. Seimo kadencijos nariu vienmandatėje Panevėžio vakarinėje (Nr. 27) apygardoje.Seimo nariai. Deividas Labanavičius lrs.ltKandidatai. Deividas Labanavičius vrk.lt Kaip narys priklausė įvairioms Seimo tarpparlamentinių ryšių su užsienio šalimis grupėms, veiklą vystė Ekonomikos komitete, Jaunimo ir sporto reikalų komisijoje, Aukštųjų technologijų, inovacijų ir skaitmeninės ekonomikos pakomitetyje, buvo Ūkio konkurencingumo stiprinimo pakomitečio pirmininkas.

D. Labanavičiaus indėlis į visuomeninę veiklą – Labdaros ir paramos fondo „Švieskime vaikus“ savanoris. Mėgo įvairias sporto šakas, žaidė Panevėžio krepšinio lygoje.Žaidėjai. Deividas Labanavičius pkl.lt

 Išnašos 

 Nuorodos 

 Deividas Labanavičius facebook.com

Kategorija:Seimo nariai
Kategorija:Panevėžio politikai
Kategorija:Lietuvos vicemerai